ทีมแพทย์เตรียมพร้อมเดินทาง ร่วมกับคณะของรองนายกรัฐมนตรี เพื่อรับคนไทยกลับบ้าน
ทีมแพทย์เตรียมพร้อมเดินทาง ร่วมกับคณะของรองนายกรัฐมนตรี เพื่อรับคนไทยกลับบ้านนายแพทย์อภิชาติ วชิรพันธ์? ผู้อำนวยการสถาบัน บำราศนราดูร พร้อมด้วย นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค เปิดเผยถึงการเตรียมทีมแพทย์เดินทางไปรับคนไทยในอู่ฮั่นวันพรุ่งนี้ 4 ก.พ.2563 ว่า คณะที่จะ?เดินทางไปมีแพทย์ผู้เชี่ยวชาญหลายสาขา โดยทุกคนจะสวมชุดป้องกันเต็มรูปแบบและได้มีการวัดขนาดหน้ากากอนามัย N95 ให้ทดลองใส่ให้พอดีกับแต่ละคน พร้อมยืนยันว่าชุดป้องกันมีมาตรฐานสูง โอกาสที่จะรับเชื้อกลับมามีน้อยมาก โดยทุกคนที่จะร่วมเดินทางได้ฝึกซ้อมและใส่ชุดตั้งแต่เมื่อเช้าที่ผ่านมา จึงมั่นใจว่า ผู้ปฏิบัติหน้าที่ไม่มีความเสี่ยง เช่นเดียวกับคนที่เดินทางกลับมาก็ไม่มีความเสี่ยงเช่นกัน ซึ่งทุกคนที่ใส่ชุดป้องกัน จะถือว่าเป็นคนปกติ ไม่ต้องเข้าพื้นที่คัดกรองและเฝ้าสังเกตอาการ พร้อมกันนี้นายแพทย์ อภิชาติ ยืนยันว่า ทีมแพทย์ทั้ง 15 คนที่จะเดินทางไปพร้อมกับนาย อนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ไม่มีความกังวลเพราะเป็นการอาสาไปเองทั้งหมด เพื่ออยากพาคนไทยกลับบ้านสำหรับเจ้าหน้าที่สายการบินทั้งตัวจริงและตัวสำรอง ที่จะร่วมเดินทางได้มีการซักซ้อมและรับทราบขั้นตอนการเคลื่อนย้ายและขั้นตอนตลอดการอยู่บนเครื่อง ซึ่งเจ้าหน้าที่ที่เดินทางไปทั้งหมดจะไม่ออกจากตัวเครื่อง โดยทางการจีนจะเป็นคนคัดกรองและส่งคนไทยขึ้นเครื่อง และผ่านการคัดกรองก่อนเข้ามาในตัวเครื่องอีกครั้ง ซึ่งอาจจะค่อนข้างใช้เวลา หากตรวจพบว่า มีคนไทยที่จะเดินทางกลับในวันพรุ่งนี้ มีอุณหภูมิร่างกายเกิน 37.3 องศา จะไม่ได้รับการอนุญาตให้เดินทางกลับเพราะถือเป็นมาตรการของทางการจีน